Fredag blev Aalbæk pyntet op til påske, men udsmykningen, birkegrene placeret hvor byens flagstænger normalt står, fik på Centralvej kun lov at stå cirka et døgn. Omkring klokken 01 natten til søndag er grenene nemlig blevet knækket. - Det er noget svineri, men vi har allerede sat nye op. De skal ikke tro, de kan få os ned med nakken, siger Peter E. Nielsen, der ejer Expert i byen, men som også er formand for byens Handels- og Håndværkerforening. Foreningen har nu udloddet et gavekort på 1500 kroner til den, der kan finde hærværksmændene.

Referat:
Pyntede birkegrene fik kun lov at stå cirka et døgn.